b'\n_START_ARTICLE_\nLongganisa\n_START_PARAGRAPH_\nAng longganisa o langgonisa (Kastila: longaniza o chorizo; Ingles: sausage) ay isang uri ng pagkaing may palamang giniling na karne ng baboy, baka o manok, at binalot sa balat ng bituka.  Mayroon ding longganisang walang balat o walang balot (skinless longganisa).  Ang uri ng maanghang na longganisa na galing sa Bilbao, Espanya ay tinatawag na chorizo de Bilbao (longganisa ng Bilbao o tsurisong mula sa Bilbao).  Kung minsan, nababaybay din itong langgunisa o longaniza.  Tinatawag na batutay ang mga longganisang yari sa laman ng baboy na orihinal na gawang Cabanatuan.'